
 RAPORT DE SPECIALITATE
         privind tarifele aplicate pentru parcarea pe raza municipiului Timisoara



Având în vedere Expunerea de motive nr…….................................. a Primarului Municipiului Timișoara și Proiectul de hotărâre privind tarifele aplicate pentru parcarea pe raza municipiului Timisoara;
          Facem următoarele precizări:
           În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.
societatea 
          In acest scop, prin Hotararea Consiliului Local Municipiului Timisoara nr. 63/26.02.2013 fost aprobat Regulamentul de functionare a sistemul de parcare a autovehiculelor in Municipiul Timisoara, precum si tarifele de parcare pentru anul 2013. 
           De asemenea, in conformitate cu art.12 din regulamentul de mai sus, “Tariful orar de baza si tariful special pentru toate formele de taxare, inclusiv abonamente, se aprobă de către Consiliul Local al Municipiului Timişoara, în condiţiile prevăzute la art. 11 lit. a), b), c). 
           Precizăm ca prin adresa nr. 6560/12.10.2017, inregistrata sub nr. RE2017-0011977 din 12.10.2017 la Primaria Timisoara, SC Drumuri Municipale Timisoara SA solicita promovarea unui proiect de hotarare prin care sa fie aprobate tarifele de parcare valabile pentru anul 2018, conform anexei depuse, in sensul mentinerii acelorasi tarife ca si in anii precedenti. Aratam ca societatea Drumuri Municipale Timişoara, care a încorporat prin absorbţie societatea  Administrarea Domeniului Public SA, administrează sistemul Timpark de gestionare a parcărilor din municipiu.  Aceasta a realizat mai multe investiţii (locuri de parcare) din fondurile obţinute din exploatarea sistemului Timpark în zonele date în concesiune.

           Având în vedere prevederile legale expuse în prezentul raport, apreciem că proiectul de hotărâre privind tarifele aplicate pentru parcarea pe raza municipiului Timisoara, îndeplinește condițiile pentru a fi supus dezbaterii și aprobării plenului consiliului local. 
           În concluzie, ţinând cont de cele arătate mai sus, propunem aprobarea tarifelor aplicate pentru parcarea pe raza municipiului Timisoara, care vor fi aceleasi cu cele stabilite pentru anul 2013, conform anexei.

